b'\n_START_ARTICLE_\nElisabeth Arnold\n_START_SECTION_\nBiografi fra Folketingets hjemmeside\n_START_PARAGRAPH_\nArnold, Elisabeth, udviklingschef, \xc3\x85rhus._NEWLINE_Det Radikale Venstre. \xe2\x80\x93 Folketingsmedlem for \xc3\x85rhus Amtskreds fra 10. maj 1988. Medlem af Folketingets Pr\xc3\xa6sidium 1. oktober 1996-11. marts 1998._NEWLINE_F\xc3\xb8dt 20. okt. 1941 p\xc3\xa5 Frederiksberg, datter af civilingeni\xc3\xb8r Viggo Arnold og husmoder Sigrid Margaret Arnold._NEWLINE_Nysproglig student fra Holte Gymnasium 1960. Cand.scient. (biokemi) K\xc3\xb8benhavns Universitet 1969._NEWLINE_Afdelingsleder p\xc3\xa5 A/S Dumex 1980-86, udviklingschef 1986-88. Medlem af bestyrelsen for Forskningscentret ved H\xc3\xb8rsholm 1981-87, formand 1985-87. Medlem af bestyrelsen for A/S Dumex 1974-80 og af bestyrelsen for Danmarks Radio 1987-88. Medlem af repr\xc3\xa6sentantskabet for Statens Kunstfond 1988-90 og af repr\xc3\xa6sentantskabet for \xc3\x85rhus Symfoniorkester siden 1988. Medlem af bestyrelsen for St\xc3\xb8ttecenter Mod incest, K\xc3\xb8benhavn, 1991-93. Medlem af bestyrelsen for Ub\xc3\xa5dsfonden 1992-95. Medlem af bestyrelsen for Tryg livsforsikring og Tryg pension siden 1993. Formand for regeringens internationale ligestillingsudvalg fra 1997._NEWLINE_Medlem af den danske delegation i Europar\xc3\xa5dets Parlamentariske Forsamling fra 1989. Skatteordf\xc3\xb8rer for Det Radikale Venstre fra 1988-98. N\xc3\xa6stformand i Folketingets Europaudvalg 1994-2001. Det Radikale Venstres ordf\xc3\xb8rer i sager vedr\xc3\xb8rende Folketingets Retsudvalg, Uddannelsesudvalg og Europaudvalg._NEWLINE_Partiets kandidat i Sundbykredsen fra 1979, i Enghavekredsen fra 1981, i Valby- og Slotskredsene fra 1984 og i \xc3\x85rhus Vest-kredsen fra 1988.'